b'\n_START_ARTICLE_\nPeder Oxe\n_START_PARAGRAPH_\nPeder Oxe (1520\xe2\x80\x931575) oli tanskalainen valtiomies ja vuodesta 1552 l\xc3\xa4htien valtaneuvos. Oxea syytettiin v\xc3\xa4\xc3\xa4rink\xc3\xa4yt\xc3\xb6ksest\xc3\xa4, mik\xc3\xa4 sai h\xc3\xa4net siirtym\xc3\xa4\xc3\xa4n Tanskasta Saksaan, miss\xc3\xa4 vehkeili Tanskaa vastaan, mutta 1566 h\xc3\xa4n kutsusta palasi kotimaahan ja seuraavana vuonna tuli valtakunnan hovimestariksi. H\xc3\xa4n j\xc3\xa4rjesti muun muassa laivaston ja juutintullin kannon. H\xc3\xa4n oli my\xc3\xb6s tieteiden suosija ja kuolemaansa asti hallituksen vaikuttavin mies.'